CELEX: 62020TN0623
Language: et
Date: 2020-10-09 00:00:00
Title: Kohtuasi T-623/20: 9. oktoobril 2020. aasta esitatud hagi – Sun West jt versus komisjon

30.11.2020   
            
            
               ET
            
            
               Euroopa Liidu Teataja
            
            
               C 414/45
            
         
      9. oktoobril 2020. aasta esitatud hagi – Sun West jt versus komisjon
      (Kohtuasi T-623/20)
      (2020/C 414/67)
      Kohtumenetluse keel: prantsuse
      
         Pooled
      
      
         Hagejad: Sun West jt (Saint-Allouestre, Prantsusmaa), JB Solar (Saint-Allouestre), Azimut56 (Saint-Allouestre) (esindaja: advokaat S. Manna)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 28. juuli 2020. aasta otsus SA.40349 (2020/MI2) B2/AD/MKL/D*2020/091023, millega jäeti rahuldamata hagejate 2. märtsi 2020. aasta kaebus riigiabi kohta, mida Prantsuse riik andis fotoelektrisektoris tegutsevatele tootjatele 10. juuli 2006. aasta ning 12. jaanuari ja 31. augusti 2010. aasta tariifimääruste alusel, põhjendusel, et:
                  
                              —
                           
                           
                              hagejaid tuleb pidada „huvitatud poolteks“ määruse EL 2015/1589 artikli 1 punkti h tähenduses ja sellest tulenevalt on neil määruse EL 2015/1589 artikli 24 lõike 2 alusel lubatud esitada komisjonile kaebus ebaseadusliku abi kohta;
                           
                        
                              —
                           
                           
                              komisjon on määruse EL 2015/1589 artikli 12 lõike 1 alusel kohustatud põhjendamatu viivituseta avama esialgse uurimise etapi kõigi kaebuste puhul, mis puudutavad ebaseaduslikku abi;
                           
                        
                              —
                           
                           
                              komisjon on kohustatud kohaldama riigiabi käsitlevaid ELTLi sätteid ega tohi jääda tegevusetuks;
                           
                        
                              —
                           
                           
                              hagejad kasutasid määruse EL 2015/1589 artiklis 33 sätestatud tüüpvormi.
                           
                        
            
         Väited ja peamised argumendid
      
      Hagi põhjenduseks esitavad hagejad viis väidet.
      
                  1.
               
               
                  Esimene väide, et on rikutud nõukogu 13. juuli 2015. aasta määruse (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9, edaspidi „määrus 2015/1589“), artikli 1 punkti h. Hagejad väidavad sellega seoses, et nad on „huvitatud pooled“.
               
            
                  2.
               
               
                  Teine väide, et on rikutud määruse 2015/1589 artikli 24 lõiget 2. Hagejate hinnangul kuulub nende hagi eespool nimetatud artikli kohaldamisalasse, kuna selle on esitanud „huvitatud pool“.
               
            
                  3.
               
               
                  Kolmas väide, et on rikutud määruse 2015/1589 artikli 12 lõiget 1, kuna komisjon oli selle sätte alusel kohustatud põhjendamatu viivituseta avama esialgse uurimise etapi kõigi kaebuste puhul, mis puudutavad ebaseaduslikku abi.
               
            
                  4.
               
               
                  Neljas väide, et on rikutud ELTL artikleid 107, 108 ja 109 ning määrust 2015/1589. Hagejad leiavad, et komisjon on kohustatud kohaldama Euroopa Liidu toimimise lepingu sätteid, mis kehtivad riigiabi valdkonnas, ja ta ei tohi jääda tegevusetuks ebaseadusliku abi kohta esitatud kaebuse lahendamisel.
               
            
                  5.
               
               
                  Viies väide, et on rikutud määruse 2015/1589 artiklit 33. Sellega seoses kinnitavad hagejad, et nad kasutasid määruse 2015/1589 artiklis 33 sätestatud tüüpvormi.